
 26.1.2013
 BG
 Официален вестник на Европейския съюз
 L 26/7
 РЕГЛАМЕНТ ЗА ИЗПЪЛНЕНИЕ (ЕС) No 71/2013 НА КОМИСИЯТА
 от 25 януари 2013 година
 за изменение на Регламент (ЕС) No 206/2010 по отношение на вписването за Уругвай в списъка на третите страни, територии или части от тях, от които е разрешено въвеждането на прясно месо в Съюза, и за поправка на посочения регламент по отношение на образеца на ветеринарен сертификат за животни от рода на овцете и козите, предназначени за разплод или отглеждане след вноса
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2004/68/ЕО на Съвета от 26 април 2004 г. относно определяне на ветеринарно-санитарните правила за внос и транзит в Общността на някои живи копитни животни, за изменение на Директиви 90/426/ЕИО и 92/65/ЕИО и за отмяна на Директива 72/462/ЕИО (1), и по-специално член 6, параграф 1, член 7, буква д) и член 13, параграф 1 от нея,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (2), и по-специално член 8, уводното изречение и параграфи 1 и 4 от нея,
 като има предвид, че:
 (1)
 С Регламент (ЕС) No 206/2010 на Комисията (3) се определят изискванията за ветеринарно сертифициране за въвеждането в Съюза на определени пратки живи животни или прясно месо. С него също така се установяват списъци на трети страни, територии или части от тях, които отговарят на определени критерии и от които съответно може да бъдат въвеждани пратки в Съюза.
 (2)
 С Регламент (ЕС) No 206/2010 се разрешава вносът на прясно обезкостено и зряло месо от животни от рода на едрия рогат добитък от цялата територия на Уругвай.
 (3)
 Уругвай е страна, която е свободна от болестта шап, но в която се практикува ваксинация. Съответно общият здравен статус на животните от рода на едрия рогат добитък е различен от този в Съюза. Поради това се разрешава износът от Уругвай единствено на прясно обезкостено и зряло месо от животни от рода на едрия рогат добитък. В изискванията по отношение на вноса се предвижда, че животните от рода на едрия рогат добитък, предназначени за клане с цел износ на прясно месо за Съюза, се изпращат директно от стопанството на произход в кланицата. С това правило се изключва възможността множество малки стопанства да произвеждат за пазара на Съюза, тъй като преди клане техните животни винаги минават през събирателни центрове или пазари на животни.
 (4)
 При одит от страна на Съюза, проведен през март 2012 г., бе потвърдено, че системата на Уругвай за идентифициране и регистриране на движението позволява на сертифициращите ветеринарни лекари да проверяват предишното местонахождение на животните. Съответно чрез системата се гарантира, че животните са пребивавали 40 дни в едно стопанство, преди да бъдат транспортирани до кланицата. Също така Уругвай може да гарантира, че изискванията на Съюза по отношение на вноса във връзка със здравето на животните за животни от рода на едрия